Title: Hea1.v01.pdf
Soner på lavere plan vil være mer utsatt for skjermende elementer og blokkering av dagslys i forhold til soner høyere oppe i etasjene. Vi kan derfor si at dersom en sone oppfyller krav til dagslys i et gitt plan, vil en sone med samme geometri oppfylle krav til dagslys i etasjene over – så lenge etasjehøyde, skjermende elementer på bygningskonstruksjonen, vindusareal og vinduets høyde over dagslysplanet er det samme.Dybden på sonene strekker seg normalt fra vindu og inn til korridoren, ca. 6,4 meter. Dette er gjennomgående for etasjene, med noen unntak der romdybden reduseres til ca. 5 meter. Typiske rombredder er 1/3 akse (cellekontor), 1/2 akse (møterom), 2/3 akse (møterom), 1 akse (møterom), og soner som strekker seg over flere akser (møterom og kontorlandskap). I tillegg er det i noen arealer åpne kontorlandskaper som er belyst fra begge langsidene. Rom som er opplyst fra to sider skal iht. BREEAM emne HEA 1 beregnes på følgende måte: